Top-amptenaar by inkomstediens geskors | Maroela Media
Die departement het in 'n verklaring gesê die Nasionale Tesourie is nog nie formeel van die skorsing in kennis gestel nie, maar het vroeër die week met Tom Moyane, SAID-kommissaris en nog 'n senior amptenaar vergader "om die saak te bespreek".
"Ons wag vir verdere inligting oor die stappe wat die senior bestuur van die SAID gaan neem met betrekking tot hierdie saak," het die departement gesê.
Makwakwa was onlangs in die kollig nadat dit aan die lig gekom het Moyane het 'n voorlopige verslag ontvang waarin beweer word Makwakwa, hoof vir sake- en individuele belasting by die inkomstediens, het "verdagte en ongewone betalings" van altesaam R1.2 miljoen ontvang tussen 2010 tot 2016. Makwakwa is geskors hangende 'n ondersoek na die betalings.
Die tesourie het gesê hy meen "openbare vertroue en deursigtigheid is noodsaaklik" sodat dit duidelik is die owerhede tree korrek op.
Seker met full pay
Waar is die Valke nou.
Hulle sê vir hom: "Moenie nou gryp nie, almal hou ons dop! Jy's mos op die gravy train, ons sal jou instop, wees net geduldig. O, hier's vir jou 'n paar weke vakansie, met pay, natuurlik."
En dan verwag hulle jy moet belasting betaal.
Geen wonder SARS soek enige rede om nie die terugbetalings te maak nie. Wil nou skielik opgawes van 1991 he al het jy in 1991 skaars R4000.00 p.m. verdien. Belaglik! Kan iemand my se waar steel die ANC nie?